stanford-oval/wikipedia huggingface dataset:
וליקה טוריה

| --- | --- |
 מדינה:  אוקראינה אוקראינה
 אובלסט:  מחוז איוואנו-פרנקיבסק איוואנו-פרנקיבסק
 תאריך ייסוד:  1578
 שטח:  65.51 קמ"ר
 אוכלוסייה:  ‏
  ‑ בכפר:  2,451 (2001)
 קואורדינטות:  49°07′31″N 24°03′56″E﻿ / ﻿49.125277777778°N 24.065555555556°E﻿ / 49.125277777778; 24.065555555556 
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםוליקה טוריה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםוליקה טוריה(למפת מחוז איוואנו-פרנקיבסק רגילה) איוואנו-פרנקיבסק קאלוש קולומיאה נדבורנה דולינה בורשטין בולחוב סניאטין קוסוב לבוב טרנופול צ'רנוביץ רומניה זקרפטיהוליקה טוריה(למפת מחוז איוואנו-פרנקיבסק מוגדלת) איוואנו-פרנקיבסק קאלוש קולומיאה נדבורנה דולינה בורשטין בולחוב סניאטין קוסוב לבוב טרנופול צ'רנוביץ רומניה זקרפטיהוליקה טוריה  he tabBackground:;tabBorder:#aaa;defaultTab:0;
 
וליקה טוריה (טוריה הגדולה, באוקראינית: Велика Тур'я, בפולנית Tuża Wielka,ברוסית: Великая Турья) הוא כפר במערב אוקראינה, בחבל גליציה ההיסטורי, כ-15 ק"מ מצפון מזרח לעיירה בולחוב וכ-90 ק"מ ממזרח לגבול אוקראינה–פולין. היישוב נוסד ב-1578 ובשנת 2001 התגוררו בו כ-2,500 איש.
יהודים

יהודים חיו בכפר שנים רבות, כנראה לפחות מהמאה ה-18 והוא נקרא בפיהם טוז'ה ויילקה (שם הכפר בפולנית). ערב מלחמת העולם השנייה התגוררו בווליקה טוריה מאות משפחות, מתוכן כ-70 משפחות יהודיות שבבעלות רבות מהן היו חנויות (מכולת, בדים, כלי בית, סדקית), ושתי משפחות (של האחים גרול) שבבעלותן היו מנסרות, שסיפקו עצים לנגרים המקומיים ולנגרים בערים הסמוכות. רבות מהמשפחות עסקו גם בחקלאות (עצי פרי, ירקות, חיטה, כוורות, משק חי) ולמשפחות גלס  היה מפעל חמאה  שמכר את תוצרתו בסביבה וגם במספר ערים מרוחקות, בפולין.
במרכז הכפר היו בית כנסת, מקווה ושוחט שסיפקו את צורכי הקהילה. שם גרו רוב המשפחות היהודיות ושם גם אפו את המצות בחג הפסח. הילדים היהודיים למדו יחד עם ילדי הכפר בבית ספר יסודי אוקראיני מקומי. מכיתה ו' ואילך עברו רוב הילדים ללמוד בבית ספר בעיר סטרי, כ-20 ק"מ מצפון מערב לכפר. רוב המשפחות העסיקו גם מורה פרטי, "רבי", שלימד את הילדים את ה-א"ב העברי מספר תורה. את הטקסט עצמו לימדו ביידיש. כמו יהודים רבים בסביבה גם יהודי וליקה טוריה היו דתיים, אך לא חרדים. רבים מהגברים גילחו את זקנם והלכו בימי חול בלי כיסוי ראש, אך הקפידו על קיום המצוות ובשבתות ובחגים התפללו בבית הכנסת בכפר.
עד 1939 היה האזור שבו נמצא הכפר שייך לפולין. עם פרוץ מלחמת העולם השנייה הגיעו הנאצים קרוב מאוד לכפר, בהתאם להסכם ריבנטרופ–מולוטוב שחילק ביניהן את השליטה במזרח אירופה. מ-1939 ועד 1941 נשלט האזור על ידי ברית המועצות. השליטים החדשים ציוו על סגירת כל העסקים הפרטיים. המפעלים ובתי העסק הגדולים הולאמו ובתי העסק הקטנים נסגרו.
ביוני 1941 הכריזה גרמניה מלחמה על ברית המועצות וכבשה את הכפר. היהודים בכפר חיו דורות רבים בין האוקראינים ועם רובם היחסים היו טובים מאוד. עם זאת, מדי פעם היו התפרצויות אלימות ומעשי שוד, שהתגברו מאוד עם הגעתם של הגרמנים. זמן קצר לאחר השתלטותם על האזור פקדו הגרמנים על כל היהודים בכפרים לעבור לערים ורוב יהודי וליקה טוריה עברו לבולחוב, לסטרי ולדולינה הסמוכות. זה היה סופו של היישוב היהודי בכפר. עד סוף המלחמה שרדו רק שישה יהודים מאלה שחיו בכפר עם פרוץ המלחמה, כולם בני משפחת גלס. איש מהם לא שב לגור בכפר.
ראו גם

בולחוב
וט לג

| --- | --- |

וט לג, 2022
 מקום הקמה:  אנגליה האי וייט
 תקופת הפעילות:  מ-2019
 סוגה:  אינדי רוק ‏•‏‏ פוסט-פאנק ‏•‏‏ אינדי פופ ‏•‏‏ בריטפופ
 חברת תקליטים:  דומינו
 פרסים והוקרה:  Libera Award for Best Breakthrough Artist  Libera Award for Video of the Year  Libera Award for Record of the Year 
 www.wetlegband.com
 פרופיל ב-IMDb
 חברים
 ריאן טיזדייל הסטר צ'יימברס
 
וט לג (באנגלית: Wet Leg) היא להקת אינדי רוק בריטית מהאי וייט, שנוסדה בשנת 2019 על ידי ריאן טיזדייל והסטר צ'יימברס.
היסטוריה

טיזדייל, ילידת מרזיסייד, עברה מפורמבי לאי וייט כשהייתה בת שמונה. היא הופיעה במשך שנים רבות באי וייט כמוזיקאית ופסנתרנית מקומית, ולפני הקמתה של הלהקה, הייתה ידועה בשם RHAIN והייתה מקושרת לסצנת המוזיקה בבריסטול.
טיזדייל וצ'יימברס נפגשו לראשונה בקולג' המקומי לאמנויות באי וייט בזמן שלמדו. לאחר עשר שנות חברות, הן הפכו לצמד מוזיקלי בשנת 2019 תחת השם "וט לג", וחתמו על חוזה הקלטות בחברת דומינו רקורדינג.
סינגל הבכורה שלהן, "Chaise Longue", שוחרר ביוני 2021 וזכה לסיקור תקשורתי על כך שזכה במיליוני השמעות וצפיות ברשת. הסינגל השני שלהן, "Wet Dream", שוחרר בספטמבר של אותה השנה. בנובמבר הן הכריזו על אלבום הבכורה שלהן, שיצא באפריל 2022. באותו יום הוציאה הלהקה את הסינגל הכפול "Too Late Now" / "Oh No".
ב-2022 הן הופיעו בבריטניה עם שירים מאלבומן הראשון. הוכרז שהן יופיעו באוסטרליה וניו זילנד בתור מופע החימום בסיבוב הופעות של הארי סטיילס בשנת 2023. וב-2024 בסיבוב ההופעות בבריטניה של פו-פייטרס.
הלהקה קיבלה שלוש מועמדויות בטקס פרסי גראמי ה-65, כולל תגלית השנה, ואף זכתה בקטגוריות ביצוע המוזיקה האלטרנטיבי הטוב ביותר והאלבום האלטרנטיבי הטוב ביותר.
שתי חברות הלהקה נכללו ברשימה האירופאית פורבס 30Under30 לשנת 2023.
דיסקוגרפיה > אלבומי אולפן

2022: Wet Leg
דיסקוגרפיה > מיני אלבומים

2022: Apple Music Home Session: Wet Leg
דיסקוגרפיה > סינגלים

2021: "Chaise Longue"
2021: "Wet Dream"
2021: "Too Late Now"
2021: "Oh No"
2022: "Angelica"
2022: "Ur Mum"
פרסים ומועמדויות

| פרס | שנה | קטגוריה | פרויקט | תוצאה | מקור |
| --- | --- | --- | --- | --- | --- |
| פרסי גראמי | 2023 | תגלית השנה | וט לג | מועמדות |  |
| פרסי גראמי | 2023 | ביצוע המוזיקה האלטרנטיבית הטוב ביותר | "Chaise Longue" | זכייה |  |
| פרסי גראמי | 2023 | האלבום האלטרנטיבי הטוב ביותר | Wet Leg | זכייה |  |
| פרסי גראמי | 2023 | האלבום הלא קלאסי המעובד הטוב ביותר | Wet Leg | מועמדות |  |
| פרסי גראמי | 2023 | הקלטת הרמיקס הטובה ביותר, לא קלאסי | "Too Late Now" (Soulwax Remix) | מועמדות |  |
| פרסי גראמי | 2024 | הקלטת הרמיקס הטובה ביותר, לא קלאסי | "Wagging Tongue" (Wet Leg Remix) (בתור יוצרות הרמיקס) | זכייה |  |
| פרסי המוזיקה הבריטית | 2023 | אלבום השנה | Wet Leg | מועמדות |  |
| פרסי המוזיקה הבריטית | 2023 | תגלית השנה | וט לג | זכייה |  |
| פרסי המוזיקה הבריטית | 2023 | הלהקה הבריטית הטובה ביותר | וט לג | זכייה |  |
| פרסי המוזיקה הבריטית | 2023 | אמן הרוק/אלטרנטיבי הבריטי הטוב ביותר | וט לג | מועמדות |  |
| פרסי הווידאו קליפים של MTV | 2022 | ביצוע הפוש של השנה | "Chaise Longue" | מועמדות |  |
| פרס מרקיורי | 2022 | אלבום השנה | Wet Leg | מועמדות |  |
| פרסי המוזיקה של MTV אירופה | 2022 | הפוש הטוב ביותר | וט לג | מועמדות |  |
הערות שוליים

↑  Forbes 30 Under 30 2023: Entertainment, Forbes (באנגלית)
↑  עמית אטיאס, ‏טקס פרסי הגראמי 2023: כל המועמדים, באתר ‏מאקו‏, 15 בנובמבר 2022
↑  עומר טסל, גראמי 2023: ביונסה שברה את שיא הזכיות עם 32 פסלונים, באתר ynet, 6 בפברואר 2023
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  BRIT Awards 2023 nominations REVEALED, www.officialcharts.com (באנגלית)
↑  Your 2022 VMA Nominations Are Here: Jack Harlow, Kendrick Lamar, Lil Nas X Lead The Pack, MTV (באנגלית)
↑  Surej Singh, Mercury Prize 2022 shortlist revealed, NME, ‏2022-07-26 (באנגלית בריטית)
↑  Georg Szalai, Harry Styles Leads Nominations for MTV EMAs, The Hollywood Reporter, ‏2022-10-12 (באנגלית אמריקאית)
| --- | --- |
בקרת זהויות :  BnF: cb180077586 (data)  ISNI: 0000 0005 0301 9732  LCCN: no2022048273  MusicBrainz: 90744b3e-363a-458e-8da1-e3e392a489c4  SUDOC: 262292238  VIAF: 17165047870831190382   WorldCat (עם VIAF): 17165047870831190382
ויליאם טרוסט ריצ'רדס

| --- | --- |

 לידה:  3 ביוני 1833 פילדלפיה, ארצות הברית 
 פטירה:  8 בנובמבר 1905 (בגיל 72) ניו יורק, ארצות הברית 
 מקום קבורה:  בית הקברות לורל היל 
 מקום לימודים:  האקדמיה לאמנויות היפות בפנסילבניה 
 זרם באמנות:  אסכולת נהר הדסון 
 בן או בת זוג:  Anna Matlack Richards 
 צאצאים:  אנה ריצ'רדס ברוסטר, תיאודור ויליאם ריצ'רדס, Eleanor French Price 
 חתימה:   
 
ויליאם טרוסט ריצ'רדס (באנגלית: William Trost Richards‏; 14 בנובמבר 1833 - 8 בנובמבר 1905) היה אמן נוף אמריקאי. הוא היה קשור הן לאסכולת נהר ההדסון והן לתנועה הפרה-רפאלית האמריקאית.
ביוגרפיה

ויליאם טרוסט ריצ'רדס נולד ב־14 בנובמבר 1833 בפילדלפיה, פנסילבניה. ב־1846 וב־1847 למד בבית הספר התיכון המרכזי המקומי. בין השנים 1850–1855 למד במשרה חלקית אצל האמן הגרמני פאול ובר, בזמן שעבד כמעצב ומאייר עבודות נוי ממתכת. התערוכה הציבורית הראשונה של ריצ'רדס הייתה חלק מתערוכה בניו בדפורד, מסצ'וסטס, שאורגנה על ידי האמן אלברט בירסטדט בשנת 1858.
בשנת 1862 הוא נבחר לעמית של האקדמיה הלאומית לעיצוב ונבחר לאקדמאי בשנת 1871. בשנת 1863 הוא הפך לחבר באגודה לקידום האמת באמנות. בשנת 1866 הוא נסע לאירופה לשנה אחת. עם שובו ובמשך שש השנים הבאות, בילה את הקיץ בחוף המזרחי.
בשנות ה-70 של המאה ה-19 הוא הפיק נופים רבים בצבעי מים של ההרים הלבנים, וכמה מהם נמצאים כעת באוסף של מוזיאון המטרופוליטן לאמנות. ריצ'רדס הציג באקדמיה הלאומית לעיצוב בין השנים 1861 עד 1899, ובאגודה לאמנות בברוקלין בין השנים 1863 עד 1885.
בשנת 1881 הוא בנה בית בג'יימסטאון, רוד איילנד, שם התגורר ועבד עד סוף חייו.
הוא נפטר ב־17 באפריל 1905 בניופורט, רוד איילנד.
סגנון

ריצ'רדס דחה את הגישה הרומנטית והמסוגננת של ציירי נהר ההדסון האחרים ובמקום זאת התעקש על ביצוע ריאליסטי מוקפד. ציוריו את ההרים הלבנים, הם כמעט כמו צילומים בריאליזם שלהן. בשנים מאוחרות יותר צייר ריצ'רדס כמעט אך ורק בצבעי מים.
עבודותיו מוצגות במוזיאונים אמריקאיים חשובים רבים, כולל הגלריה הלאומית, מוזיאון סנט לואיס, מוזיאון סמית'סוניאן לאמנות אמריקאית (SAAM), וודסוורת' אתנאום, מוזיאון פילדלפיה לאמנות, הגלריה לאמנות של אוניברסיטת ייל (YUAG), המוזיאון לאמנויות יפות בבוסטון (MFA Boston), מוזיאון פוג באוניברסיטת הרווארד, מוזיאון ברוקלין לאמנות, מוזיאון תיסן בורנמיסה, מוזיאון קריסטל ברידג'ס לאמנות אמריקאית ועוד.
גם בתו אנה ריצ'רדס ברוסטר הפכה לציירת.
גלריה

נוף ימי עם מגדלור
קשת
חוף נאנטוקט
קיץ אינדיאני
חוף דורסט, אנגליה
נוף ימי
הרי האדריאונדק
הערות שוליים

↑  "William Trost Richards"
↑  "William Trost Richards"
↑  William Trost Richards - The Complete Works - williamtrostrichards.org, www.williamtrostrichards.org
↑  "William Trost Richards Biography"
| --- | --- |
בקרת זהויות :  NLI: 987007322049105171  BIBSYS: 11019625  BnF: cb16246698t (data)  GND: 124891551  ISNI: 0000 0001 0653 2364  LCCN: n50044914  MusicBrainz: a3b3f4ba-0e86-4f7a-9808-d5f7ba4a430e  NLA: 35450964  RERO: 02-A009692100  RKD: 66631  SNAC: w66m3r6t  SUDOC: 150714084  Trove: 957544  ULAN: 500014455  VIAF: 18169024   WorldCat (עם VIAF): 18169024
הסכסוך הכורדי-טורקי

מאז 1921 התרחשו בטורקיה התקוממויות לאומניות כורדיות של הכורדים בטורקיה, הנובעות ממאבק הכורדים לעצמאות, ומסכסוך אתני בין הכורדים לטורקים. הסכסוך החל בעת המעבר מהאימפריה העות'מאנית למדינה הטורקית המודרנית, ובדגש על מלחמת העצמאות הטורקית, ונמשך עד היום בדמות סכסוך בין ארגון ה-PKK (המחתרת הכורדית) לבין המשטר הטורקי.
על פי רישומים צבאיים העות'מאניים, מרידות כורדיות התרחשו באנטוליה לפני למעלה ממאתיים שנה. עם זאת, היקף המרידות החל להיות משמעותי עם הקמתה של הרפובליקה הטורקית בסביבות 1921, עם הופעת הלאומיות הכורדית. מרידות כורדיות רחבות היקף התרחשו באררט ובדרסים שבטורקיה בשנים 1930 ו-1937, כאשר הגורם המרכזי להן הוא שאיפת הכורדים להקמת מדינה עצמאית בכורדיסטן (חבל ארץ המשתרע בין שטחי טורקיה, סוריה, איראן ועיראק).
הכורדים מאשימים את הממשלות הטורקיות שהתחלפו במשך השנים בדיכוי שיטתי של זהותם הכורדית, על ידי שימוש באמצעים כמו איסור על שפות כורדיות בדפוס ובתקשורת.
החל משנות ה-80 של המאה העשרים, קיים סכסוך מזוין רחב היקף בין הכוחות המזוינים הטורקים לבין מפלגת הפועלים של כורדיסטן (PKK), אשר גבה את חייהם של למעלה מ-35,000 נפשות.
באופן מעניין, תפקידה של הדת המוסלמית בסכסוך החליף צדדים במשך השנים. בעוד שבתחילתו של הסכסוך התבדלו הכורדים מטורקיה בין היתר על רקע היותם מוסלמים במדינה חילונית, כיום הארגונים הכורדים הנלחמים בטורקיה הם חילונים וטורקיה נעשתה למדינה דתית-מוסלמית יותר מבעבר.
רקע

בתקופת שלטונו של עבדול חמיד השני, בשלהי האימפריה העות'מאנית, הכורדים נחשבו לנאמנים למשטר. באותה תקופה, האימפריה החשיבה את כלל נתיניה המוסלמים כבעלי זהות מוסלמית מאוחדת. עם הקמת המדינה הטורקית החילונית לאחר נפילת האימפריה, הקבוצות האתניות המוסלמיות המגוונות בתחומי האימפריה לשעבר נחשבו לטורקיות. אטאטורק, מייסד הרפובליקה הטורקית, האמין שהאחדות והיציבות של המדינה טמונים בקיומה של זהות פוליטית טורקית אחידה, תוך דחיית הבחנות תרבותיות ואתניות בין אזרחי טורקיה. הכורדים התנגדו לתפיסה זו, והחלו להתקומם כנגד המשטר החדש באזורים הדרום-מזרחיים של טורקיה, אשר הכורדים מחשיבים כחלק מכורדיסטן.
רקע > מרד שיח' סעיד (1925)

המרד הבולט בהיסטוריה של הסכסוך הכורדי-טורקי הוא מרד שיח' סעיד שפרץ ב-1925. הגורמים למרד היו דיכוי ותוקפנות מצד משטר אטאטורק, שהוציא מחוץ לחוק גילויים פומביים שונים של הזהות הכורדית. מרד השיח' סעיד החל בפברואר 1925, כאשר 15,000 מורדים בני שבטים כורדים החלו לתקוף את הכוחות הטורקים, אשר מנו 52,000 איש בקרב הכוחות מדכאי המרד. מרד זה היה המרד הגדול הראשון שמקורו בזהות כורדית אתנית. המרד דוכא לאחר כחודש, ומנהיגיו, כולל שיח' סעיד, נתלו.
רקע > מרד אררט (1927–1930)

רפובליקת אררט הייתה מדינה כורדית בשטח טורקיה שהכריזה על עצמאות בשנת 1927, וזאת במהלך מרד כורדי נוסף כנגד הכוחות הטורקים בדרום מזרח טורקיה. את המרד הוביל הגנרל איהסאן נורי פאשה. עם זאת, הרפובליקה לא קיבלה הכרה רשמית מצד מדינות אחרות, ולא זכתה לתמיכה זרה. לאחר מספר שנות לחימה, שכללו הפצצות אוויריות כבדות מצד הטורקים, הצליחה טורקיה להשתלט מחדש על הטריטוריה בשנת 1931.
רקע > צעדי הממשלה לאחר 1937

לאחר דיכוי מרד כורדי נוסף ב-1937, טורקיה הכריזה על משטר צבאי בדרום מזרח אנטוליה. משטר צבאי זה התאפיין בהרס כפרים וגירוש מסיבי של אוכלוסייה כורדית, כאשר ממשלת טורקיה עודדה קבוצות אתניות אחרות, כגון אלבנים ואשורים, להתיישב באזור הכורדי כדי לשנות את ההרכב האתני של האזור. על מנת למנוע מהאירועים להשפיע לרעה על התדמית והמוניטין הבינלאומי שלה, מנעה טורקיה מזרים לבקר בכל האזור שממזרח לפרת עד 1965. השפה הכורדית נאסרה והמילים "כורדים" ו"כורדיסטן" הוסרו מהמילונים וספרי ההיסטוריה, כאשר הכורדים כונו על ידי הטורקים כ"טורקים הרריים".
הסכסוך הכורדי-טורקי (1978 ואילך)

במהלך שנות השבעים של המאה העשרים, החלה תחייה אתנית כורדית מחודשת, כאשר בתקופה זו אופיינה טורקיה במאבקים פוליטיים בין ימין לשמאל. בתקופה זו, הוקמה מפלגת הפועלים של כורדיסטן (PKK), הידועה גם בתור המחתרת הכורדית, ששמה לעצמה מטרה להקים מדינה כורדית עצמאית, מאוחדת וסוציאליסטית. מנהיג המחתרת הכורדית היה עבדוללה אג'לאן, אשר התגאה בכך שמגיע מרקע עממי. המחתרת פעלה תחילה כנגד ראשי שבטים כורדים אשר שיתפו פעולה עם המשטר הטורקי, ונגד ארגונים יריבים.
במהלך 1980 התרחשה בטורקיה הפיכה צבאית, אשר הובילה לתקופה של דיכוי הכורדים והארגונים הקשורים בעצמאות כורדיסטן או ארגוני שמאל אחרים. ה-PKK, לעומת זאת, הייתה המפלגה הכורדית היחידה שהצליחה לשרוד ואף לצמוח בגודלה לאחר ההפיכה. היא יזמה מתקפת גרילה עם סדרה של התקפות על תחנות צבא ומשטרה טורקיות, ובשל כך שאתגרה את הצבא הטורקי, זכתה בהדרגה לתמיכה רחבה מצד חלקים באוכלוסייה הכורדית בטורקיה. בתחילת 1990, המחתרת הכורדית אף הקימה מינהל מקומי משלה באזורים כפריים מסוימים.
בשל הקושי להתארגן בשטח טורקיה, המחתרת הכורדית פעלה מתוך שטח כורדיסטן העיראקית, חבל ארץ כורדי שקיבל אוטונומיה מעיראק במהלך מלחמת המפרץ.
הסכסוך הכורדי-טורקי (1978 ואילך) > תהליך השלום בין המחתרת הכורדית לטורקיה

בתחילת שנות התשעים, נשיא טורקיה טורגוט אוזל החל במגעים למשא ומתן עם ה-PKK. מגעים אלו היו הראשונים בכל הנוגע לתהליך שלום בין המחתרת הכורדית לממשלה. בפברואר 1991, בתקופת נשיאותו של אוזל, שהיה חצי כורדי בעצמו, הופסק בטורקיה איסור על השמעת מוזיקה כורדית. המגעים הושהו כאשר טורקיה פתחה במבצע כנגד ה-PKK בצפון עיראק בשנת 1992, בו נהרגו למעלה מ-1,000 לוחמים. ב-1993 חודשו המגעים, ונציגי הצדדים אף הופיעו באמצעי התקשורת כאשר הם מביעים את רצונם לסיים את הסכסוך בדרכי שלום, תוך ויתורים הדדיים. עם זאת, אוזל נפטר בפתאומיות באותה שנה, והדבר הביא לסיום הליך שלום. הצבא הטורקי פתח במבצע נוסף נגד הכורדים כחודש לאחר מותו של אוזל, והלחימה בין הצדדים נמשכה גם בשנים שלאחר מכן.
הסכסוך הכורדי-טורקי (1978 ואילך) > חטיפת אוג'לאן על ידי הטורקים

בשנת 1999, הלחץ הטורקי המוגבר על סוריה הוביל לגירוש של אוג'לאן (מנהיג המחתרת הכורדית) שהסתתר בסוריה, ובהמשך למעצרו בקניה, ולקיחתו לטורקיה. מעצרו של אוג'לאן הביא למחאות גדולות של כורדים ברחבי העולם. באותה תקופה רווחה סברה כנגד מדינת ישראל, לפיה היא סיפקה מידע מודיעיני שהוביל ללכידתו של אוג'לאן. סברה זו הובילו לכך ששלושה מפגינים כורדים נורו למוות כשניסו להיכנס לקונסוליה הישראלית בברלין כדי למחות על המעורבות הישראלית לכאורה.
חשיבותו של אוג'לאן למאבק הכורדי בעיני הטורקים, מתבטאת, בין היתר, בכך שהוא האסיר היחיד בכלא מבודד באי בים מרמרה, המאובטח על ידי כ-1,000 אנשי ביטחון טורקים. נכון לנובמבר 2022, אוג'לאן טרם שוחרר.
על אף מעצרו של אוג'לאן, המחתרת הכורדית המשיכה לפעול כנגד המשטר הטורקי. בשנת 2013 התנהלו שיחות שיחות שלום בין נציגים טורקיים לבין אוג'לאן, אשר הביאו להסכם הפסקת אש. עם זאת, ב-25 ביולי 2015, התחדש הסכסוך כאשר חיל האוויר הטורקי הפציץ עמדות של ה-PKK בעיראק, וזאת בעיצומה של המתיחות שנבעה מהמעורבות הטורקית בסכסוך בין הכורדים לדאעש והקבוצות האיסלאמיסטיות השונות בסוריה. עם חידוש האלימות, מאות אזרחים כורדים נהרגו, והאלימות כללה הפרות רבות של זכויות אדם, כולל עינויים, אונס והרס נרחב של רכוש. חלקים ניכרים מערים כורדיות בטורקיה, בהן דיארבקיר, ג'יזרה ונציבין נהרסו במהלך העימותים.
הסכסוך הכורדי-טורקי (1978 ואילך) > זליגת הסכסוך אל מלחמת האזרחים בסוריה

במהלך מלחמת האזרחים בסוריה, התפתחה אוטונומיה כורדית בצפון סוריה ששמה רוג'בה, שנלחמה בעיקר נגד ארגון המדינה האסלאמית (דאעש). בשל העובדה שהיווצרותה והתחזקותה של האוטונומיה הביאה להתפתחות התנועות הכורדיות בכל רחבי חבל כורדיסטן (המשתרע על פני טורקיה, סוריה, איראן ועיראק), חששה טורקיה מהתקוממות כורדית בשטחה והגבירה מעורבותה במלחמת האזרחים על מנת להחליש את רוג׳בה. הדבר התבטא, בין היתר, בהתנגדות הטורקית לסיוע מערבי לכורדים בעת המערכה על כובאני נגד דאעש בשנת 2014. בעקבות זאת, במהלך המערכה על כובאני החלו מחאות כורדיות נרחבות בטורקיה, אשר המשטר דיכא בכח. במחאות אלו נהרגו 37 מפגינים.
בנוסף, הכורדים טענו, כי טורקיה "העלימה עין" מהסתננות לוחמי ג'יהאד שביקשו להצטרף לדאעש דרך שטחה. טענה זו קיבלה סימוכין כאשר רבים מלוחמי ארגון דאעש שנפלו בשבי, ציינו כי נכנסו בקלות לצפון סוריה דרך גבול טורקיה. בנוסף, לפי הניו יורק טיימז, טורקיה היא המדינה ממנה יצאו הכי הרבה לוחמים לדאעש.
עם התחזקותה של רוג'בה, האוטונומיה הכורדית בסוריה, הגבירה טורקיה את מעורבותה במלחמה. הדבר התבטא, בין היתר, במספר פלישות קרקעיות לצפון סוריה על מנת להלחם בכוחות הכורדים בסוריה. הפלישה המשמעותית ביותר הייתה לעיר הכורדית עפרין שבצפון מערב סוריה בינואר 2018, ונקראה על ידי השלטונות בטורקיה מבצע ענף זית. נכון לנובמבר 2022, טורקיה עודנה מחזיקה בשטחים שכבשה בצפון סוריה.
הסכסוך הכורדי-טורקי (1978 ואילך) > הפיגוע באיסטנבול (2022) ומבצע ציפורני החרב

ב-13 בנובמבר 2022, התפוצץ מטען חבלה בשדרות אסתקלאל שבאיסטנבול. כתוצאה מהפיצוץ, נהרגו שישה בני אדם ו-81 נפצעו. הרשויות בטורקיה הודיעו כי ארגונים כורדים אחראים למתקפה, אך הן ה-PKK והן המחתרת הכורדית בסוריה הכחישו כל קשר לפיגוע. הארגונים הכורדים אף טענו כי הם חושדים בכך שטורקיה השתמשה במתקפה כתירוץ לפלישה לצפון סוריה, לאחר מספר חודשים בהם ארדואן איים בפלישה כזו. ב-20 בנובמבר 2022, פתחה טורקיה פתחה במבצע ציפורני החרב (אנ') כנגד הכורדים בעיראק ובסוריה, והרגה ביום הראשון למבצע כ-35 פעילים כורדים. כורדיסטן העיראקית התמודדה במקביל עם מתקפה מצד איראן. עם התמשכות המבצע, טורקיה איימה בהרחבתו לפלישה קרקעית נוספת לסוריה.
התנגדות טורקיה להצטרפותן של שוודיה ופינלנד לנאט"ו

במאי 2022, בעיצומה של מלחמת רוסיה-אוקראינה, ביקשו שוודיה ופינלנד להצטרף לברית נאט"ו, ונדרשו להסכמת כל חברות הברית לשם כך, בהן - טורקיה. עם זאת, טורקיה לא הסכימה לתת את הסכמתה הנדרשת, בטענה כי שוודיה ופינלנד מסייעות למחתרת הכורדית. מהלך זה הוגדר כקלף פוליטי כדי להסיח את הדעת מהמשבר הכלכלי המתמשך בטורקיה לקראת הבחירות, תוך נקיטת עמדה תקיפה נגד מעצמות זרות והכורדים. ב-30 ביוני 2022, נשיא טורקיה, רג'פ טאיפ ארדואן, אמר כי שוודיה הבטיחה להסגיר "73 מחבלים" המבוקשים על ידי טורקיה.
לקריאה נוספת

Arin, Kubilay Yado (26 במרץ 2015). "Turkey and the Kurds – From War to Reconciliation?". Working Paper at Uc Berkeley's Center for Right-Wing Studies. UC Berkeley Center for Right Wing Studies Working Paper Series. {{cite journal}}:  (עזרה)
Olson, Robert W (1989). The Emergence of Kurdish Racism and the Sheikh Said Rebellion, 1880-1925. Austin: University of Texas Press. ISBN 0-292-77619-5. אורכב מ-המקור ב-2008-09-17.
Olson, Robert (במרץ 2000). "The Kurdish Rebellions of Sheikh Said (1925), Mt. Ararat (1930), and Dersim (1937–8): Their Impact on the Development of the Turkish Air Force and on Kurdish and Turkish Nationalism". Die Welt des Islams. 40 (1): 67–94. doi:10.1163/1570060001569893. {{cite journal}}:  (עזרה)
van Bruinessen, Maarten Martinus (1978). Agha, Shaikh and State: On the Social and Political Organization of Kurdistan. Utrecht: University of Utrecht. ISBN 1-85649-019-X. (also London: Zed Books, 1992)
Küpeli, Ismail (2019). "Machbarkeit der türkischen Nation: Diskursive Exklusion und physische Vernichtung als Säulen von nation building".  In Marcus Hawel (ed.). Work in Progress: Doktorand*innen Jahrbuch 2019. Berlin: Rosa-Luxemburg-Stiftung. pp. 129–139. ISBN 978-3-96488-042-0.
Eccarius-Kelly, Vera (2011). [‏plainurl, באתר גוגל ספרים The Militant Kurds: A Dual Strategy for Freedom]. Praeger. ISBN 978-0-313-36468-6. {{cite book}}: Check |url= value (עזרה)
הר זאנוק

| --- | --- |
אין תמונה חופשית
 מידע כללי
 גובה:  2,525 מ' 
 מיקום:  ארץ מרי בירד,
 רכס הרים:  הרי המלכה מוד 
 קואורדינטות:  85°58′00″S 151°10′00″W﻿ / ﻿85.96667°S 151.16667°W﻿ / -85.96667; -151.16667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר זאנוק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר זאנוק
 
הר זאנוק (באנגלית: Mount Zanuck) הוא הר בהרי גות'יק בהרי המלכה מוד שבאנטארקטיקה.
אורכו של ההר 8 קילומטרים, ועליו שלוש פסגות חדות בקו מזרח - מערב.
גובהה של הגבוהה מבין שלוש הפסגות 2,525 מטרים מעל פני הים.
ההר ממוקם לגדתו הדרומית של קרחון אלבאנוס, בנקודה בה נשפך קרחון אלבאנוס לקרחון סקוט.
היסטוריה > גילוי ומיפוי ההר

ההר התגלה על ידי ריצ'רד בירד, בטיסתו אל הקוטב הדרומי בנובמבר 1929.
הראשונים שהגיעו אל ההר, הייתה הקבוצה הגאולוגית של משלחת בירד לחקר אנטארקטיקה; הקבוצה, שחקרה את האזור בשנים 1933–1935, בהנהגתו של קווין בלקברן (Quin Blackburn), הגיעה אל ההר בדצמבר 1934.
היסטוריה > מקור השם

בירד קרא להר על שמו של דריל פ. זאנוק (Darryl F. Zanuck), בכיר בחברת אולפני פוקס - המאה ה-20, שסייע במשלחת בירד לחקר אנטארקטיקה (שחקרה את אנטארקטיקה בשנים 1933– 1935), בהכנת סרטי קולנוע לתיעוד מחקרים, ובהמשך סיפק לשירות האנטארקטי של ארצות הברית (אשר חקר את אנטארקטיקה בין השנים 1939–1941), עם מקרני קולנוע.
הערות שוליים

1 2 3 4 5 6 7 8 9 10 11 12  מידע גאוגרפי והיסטורי
↑  מידע היסטורי
הר זירקל

| --- | --- |

 מידע כללי
 גובה:  3,712 מ' 
 מדינה:  ארצות הברית 
 מיקום:  קולורדו, ארצות הבריתארצות הברית
 רכס הרים:  רכס פארק 
 קואורדינטות:  40°49′52″N 106°39′47″W﻿ / ﻿40.8311°N 106.663°W﻿ / 40.8311; -106.663
  (למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הר זירקל(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הר זירקל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר זירקל(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר זירקל
 
הר זירקל או הר צירקל (באנגלית: Mount Zirkel) הוא הפסגה הגבוהה ביותר ברכס פארק שהוא תת-רכס של הרי הרוקי. ההר ממוקם על קו פרשת המים של אמריקה, על הגבול בין מחוז ראוט למחוז ג'קסון, במדינת קולורדו שבארצות הברית.
גובהה של הפסגה 3,714 מטרים מעל פני הים.
הר זירקל הוא ההר ה-1,661 בגובהו בקולורדו, וההר ה-2,448 בגובהו בארצות הברית.
ההר מתנשא לגובה של 1,054 מטרים מעל סביבתו, והוא ההר ה-14 בהתנשאותו במדינת קולורדו; הוא ההר ה-279 בהתנשאותו בארצות הברית.
הפסגה ממוקמת בשטח אזור הפרא הר זירקל, שבשטח היער הלאומי ראוט.
ההר ממוקם 41.7 קילומטרים צפונית - צפון-מזרחית מהעיר סטימבואוט ספרינגס.
היסטוריה > מקור השם

ההר נקרא על שמו של הגאולוג הגרמני פרדיננד צירקל (Ferdinand Zirkel).
לקריאה נוספת

• Outdoor Books & Maps (Firm), Jack O. Olofson, , PP 195-198
• Scott S. Warren, , PP 73-78
הערות שוליים

1 2 3  מידע גאוגרפי
↑  לפי מקור אחר, גובהו של ההר 3,712 מטרים מעל פני הים
1 2 3  מידע השוואתי על גובה ההר
↑  לפי מקור אחר הר זירקל הוא ההר ה-13 בהתנשאותו במדינת קולורדו
↑  מידע על התנשאות ההר
↑  מידע היסטורי
ווטרבורו

ווטרבורו (באנגלית: Waterboro) היא עיירה במדינת מיין שבארצות הברית. בשנת 2020 התגוררו בעיר כ-8 אלף תושבים.